АХАҾСАХЬАҚӘА
Қоџьа Ҳиусрев-ҧашьаҬырқәтәыла авизир дуӡӡа
Даҧсыуоуп, Ҭырқәтәыла авизир дуӡӡа, арра-мшынтә флот акомандаҟаҵаҩхада, аибашьратә министр-серасқьер, XVIII ашәышықәса аҩбатәи азбжеи XIX ашәышықәса актәи азбжеи рзы иналукааша Ҭырқәтәыла аҳәынҭқарратә усзуҩын, «Авизир дуӡӡақәа раб» мамзаргьы «Авизирцәа дуқәа рхада» ҳәа ахьӡ ихын. Абас аҳәынҭқарратә маҵзура ҳаракқәа рыҟны иҟаз Қоџьа Ҳсрев-ҧашьа дшаҧсыуа хылҵшьҭраз ихашҭӡомызт, 38-ҩык ахшара иааӡеит. Урҭгьы рызегьы ҧашьа ҳәа ахьӡ рыман, реиҳараҩык аҧсуа хылҵшьҭра рыман. Қоџьа Ҳсрев-ҧашьа артиллериатә хысҩцәа ркорпус аҧиҵеит.